title: 2019 m. kovo 14 d. Komisijos įgyvendinimo reglamentas (ES) 2019/413, kuriuo iš dalies keičiamos Įgyvendinimo reglamento (ES) 2015/1998 nuostatos dėl trečiųjų šalių, kurios pripažįstamos taikančiomis saugumo standartus, lygiaverčius bendriesiems pagrindiniams civilinės aviacijos saugumo standartams (Tekstas svarbus EEE.)

text:
15.3.2019

                  LT

                  Europos Sąjungos oficialusis leidinys

                  L 73/98

         KOMISIJOS ĮGYVENDINIMO REGLAMENTAS (ES) 2019/413
         2019 m. kovo 14 d.
         kuriuo iš dalies keičiamos Įgyvendinimo reglamento (ES) 2015/1998 nuostatos dėl trečiųjų šalių, kurios pripažįstamos taikančiomis saugumo standartus, lygiaverčius bendriesiems pagrindiniams civilinės aviacijos saugumo standartams
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2008 m. kovo 11 d. Europos Parlamento ir Tarybos reglamentą (EB) Nr. 300/2008 dėl civilinės aviacijos saugumo bendrųjų taisyklių ir panaikinantį Reglamentą (EB) Nr. 2320/2002 (1), ypač į jo 4 straipsnio 3 dalį,
         kadangi:

                     (1)

                     Komisijos reglamentu (EB) Nr. 272/2009 (2) papildomi Reglamento (EB) Nr. 300/2008 priede nustatyti bendrieji pagrindiniai civilinės aviacijos saugumo standartai;

                     (2)

                     tame pačiame Reglamente (EB) Nr. 272/2009 Komisijai nustatoma pareiga pripažinti trečiųjų šalių saugumo standartų atitiktį pagal to reglamento priedo E dalyje išdėstytus kriterijus;

                     (3)

                     Komisijos įgyvendinimo reglamento (ES) 2015/1998 (3) priede išvardytos trečiosios šalys, pripažįstamos taikančiomis saugumo standartus, lygiaverčius bendriesiems pagrindiniams standartams;

                     (4)

                     Komisija gavo Jungtinės Didžiosios Britanijos ir Šiaurės Airijos Karalystės patvirtinimą, kad, 2019 m. kovo 30 d. išstojusi iš Europos Sąjungos, ji toliau taikys Sąjungos teisės aktams lygiavertes aviacijos saugumo taisykles ir standartus;

                     (5)

                     Komisija patikrino, ar Jungtinė Didžiosios Britanijos ir Šiaurės Airijos Karalystė atitinka Reglamento (EB) Nr. 272/2009 priedo E dalyje išdėstytus kriterijus;

                     (6)

                     Komisija nustatė atitinkamą oro vežėjų, trečiųjų šalių reguliuojamų subjektų ir žinomų trečiųjų šalių siuntėjų, kuriuos šiuo metu atitinkamai kaip ACC3 vežėjus, RA3 subjektus ir KC3 siuntėjus skiria Jungtinė Karalystė, paskyrimo įgaliojimų perskyrimo kitoms valstybėms narėms tvarką ir numatė, kad ši tvarka turėtų būti reglamentuojama pereinamojo laikotarpio įgyvendinimo nuostatomis;

                     (7)

                     Komisija ir valstybės narės pripažįsta vertingą Jungtinės Didžiosios Britanijos ir Šiaurės Airijos Karalystės patvirtintų ES aviacijos saugumo tikrintojų indėlį į ES saugios ACC3 vežėjų, RA3 subjektų ir KC3 siuntėjų tiekimo grandinės veikimą ir galimybę numatyti, kad nuo 2019 m. kovo 30 d. atsakomybę už jų tvirtinimą perima valstybės narės;

                     (8)

                     todėl Įgyvendinimo reglamentas (ES) 2015/1998 turėtų būti atitinkamai iš dalies pakeistas;

                     (9)

                     šiame reglamente nustatytos priemonės atitinka pagal Reglamento (EB) Nr. 300/2008 19 straipsnį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2015/1998 priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            3 straipsnis
            Šis reglamentas taikomas nuo dienos, einančios po dienos, kurią pagal Europos Sąjungos sutarties 50 straipsnio 3 dalį Jungtinei Didžiosios Britanijos ir Šiaurės Airijos Karalystei ir jos teritorijoje nustoja galioti Sutartys, atsižvelgiant į bet kokį susitarimą dėl išstojimo, kuris gali būti sudarytas pagal Europos Sąjungos sutarties 50 straipsnio 2 dalį.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 14 d.

                  Komisijos vardu

                  Pirmininkas

               Jean-Claude JUNCKER

            (1)  OL L 97, 2008 4 9, p. 72.

            (2)  2009 m. balandžio 2 d. Komisijos reglamentas (EB) Nr. 272/2009, kuriuo papildomi Europos Parlamento ir Tarybos reglamento (EB) Nr. 300/2008 priede nustatyti bendrieji pagrindiniai civilinės aviacijos saugumo standartai (OL L 91, 2009 4 3, p. 7).

            (3)  2015 m. lapkričio 5 d. Komisijos įgyvendinimo reglamentas (ES) 2015/1998, kuriuo nustatomos išsamios bendrųjų pagrindinių aviacijos saugumo standartų įgyvendinimo priemonės (OL L 299, 2015 11 14, p. 1).

            PRIEDAS
            Įgyvendinimo reglamento (ES) 2015/1998 priedas iš dalies keičiamas taip:

                        1.

                        3 skyriaus 3-B priedėlis pakeičiamas taip:
                        „3-B PRIEDĖLIS

                        ORLAIVIO SAUGUMAS

                           TREČIOSIOS ŠALYS, TAIP PAT KITOS ŠALYS IR TERITORIJOS, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES TREČIOSIOS DALIES VI ANTRAŠTINĖ DALIS, PRIPAŽINTOS TAIKANČIOMIS SAUGUMO STANDARTUS, LYGIAVERČIUS BENDRIESIEMS PAGRINDINIAMS CIVILINĖS AVIACIJOS SAUGUMO STANDARTAMS

                        Orlaivių saugumo atžvilgiu pripažįstama, kad šios trečiosios šalys, taip pat kitos šalys ir teritorijos, kurioms pagal Sutarties dėl Europos Sąjungos veikimo 355 straipsnį netaikoma tos sutarties trečiosios dalies VI antraštinė dalis, taiko saugumo standartus, lygiaverčius bendriesiems pagrindiniams civilinės aviacijos saugumo standartams:

                                       Kanada

                                       Farerų Salos (Vagaro oro uostas)

                                       Grenlandija (Kangerlusuako oro uostas)

                                       Gernsis

                                       Meno Sala

                                       Džersis

                                       Juodkalnija

                                       Singapūro Respublika (Singapūro Čangio oro uostas)

                                       Jungtinė Didžiosios Britanijos ir Šiaurės Airijos Karalystė

                                       Jungtinės Amerikos Valstijos

                              Jei Komisija turi informacijos, kad trečiosios šalies arba kitos susijusios šalies ar teritorijos taikomi saugumo standartai, turintys didelį poveikį bendram aviacijos saugumo lygiui Sąjungoje, nebeatitinka Sąjungos bendrųjų pagrindinių standartų, ji nedelsdama apie tai praneša atitinkamoms valstybių narių institucijoms.
                        Jei Komisija turi informacijos apie veiksmus, įskaitant išlyginamąsias priemones, kuriuos vykdant atkurtas trečiosios šalies arba kitos susijusios šalies ar teritorijos taikomų atitinkamų saugumo standartų lygiavertiškumas, ji nedelsdama apie tai praneša atitinkamoms valstybių narių institucijoms.“

                        2.

                        4 skyriaus 4-B priedėlis pakeičiamas taip:
                        „4-B PRIEDĖLIS

                        KELEIVIAI IR RANKINIS BAGAŽAS

                           TREČIOSIOS ŠALYS, TAIP PAT KITOS ŠALYS IR TERITORIJOS, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES TREČIOSIOS DALIES VI ANTRAŠTINĖ DALIS, PRIPAŽINTOS TAIKANČIOMIS SAUGUMO STANDARTUS, LYGIAVERČIUS BENDRIESIEMS PAGRINDINIAMS CIVILINĖS AVIACIJOS SAUGUMO STANDARTAMS

                        Keleivių ir rankinio bagažo saugumo atžvilgiu pripažįstama, kad šios trečiosios šalys, taip pat kitos šalys ir teritorijos, kurioms pagal Sutarties dėl Europos Sąjungos veikimo 355 straipsnį netaikoma tos sutarties trečiosios dalies VI antraštinė dalis, taiko saugumo standartus, lygiaverčius bendriesiems pagrindiniams civilinės aviacijos saugumo standartams:

                                       Kanada

                                       Farerų Salos (Vagaro oro uostas)

                                       Grenlandija (Kangerlusuako oro uostas)

                                       Gernsis

                                       Meno Sala

                                       Džersis

                                       Juodkalnija

                                       Singapūro Respublika (Singapūro Čangio oro uostas)

                                       Jungtinė Didžiosios Britanijos ir Šiaurės Airijos Karalystė

                                       Jungtinės Amerikos Valstijos

                              Jei Komisija turi informacijos, kad trečiosios šalies arba kitos susijusios šalies ar teritorijos taikomi saugumo standartai, turintys didelį poveikį bendram aviacijos saugumo lygiui Sąjungoje, nebeatitinka Sąjungos bendrųjų pagrindinių standartų, ji nedelsdama apie tai praneša atitinkamoms valstybių narių institucijoms.
                        Jei Komisija turi informacijos apie veiksmus, įskaitant išlyginamąsias priemones, kuriuos vykdant atkurtas trečiosios šalies arba kitos susijusios šalies ar teritorijos taikomų atitinkamų saugumo standartų lygiavertiškumas, ji nedelsdama apie tai praneša atitinkamoms valstybių narių institucijoms.“

                        3.

                        5 skyriaus 5-A priedėlis pakeičiamas taip:
                        „5-A PRIEDĖLIS

                        KROVINIŲ SKYRIAUS BAGAŽAS

                           TREČIOSIOS ŠALYS, TAIP PAT KITOS ŠALYS IR TERITORIJOS, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES TREČIOSIOS DALIES VI ANTRAŠTINĖ DALIS, PRIPAŽINTOS TAIKANČIOMIS SAUGUMO STANDARTUS, LYGIAVERČIUS BENDRIESIEMS PAGRINDINIAMS CIVILINĖS AVIACIJOS SAUGUMO STANDARTAMS

                        Krovinių skyriaus bagažo saugumo atžvilgiu pripažįstama, kad šios trečiosios šalys, taip pat kitos šalys ir teritorijos, kurioms pagal Sutarties dėl Europos Sąjungos veikimo 355 straipsnį netaikoma tos sutarties trečiosios dalies VI antraštinė dalis, taiko saugumo standartus, lygiaverčius bendriesiems pagrindiniams civilinės aviacijos saugumo standartams:

                                       Kanada

                                       Farerų Salos (Vagaro oro uostas)

                                       Grenlandija (Kangerlusuako oro uostas)

                                       Gernsis

                                       Meno Sala

                                       Džersis

                                       Juodkalnija

                                       Singapūro Respublika (Singapūro Čangio oro uostas)

                                       Izraelio Valstybė (Ben Guriono tarptautinis oro uostas)

                                       Jungtinė Didžiosios Britanijos ir Šiaurės Airijos Karalystė

                                       Jungtinės Amerikos Valstijos

                              Jei Komisija turi informacijos, kad trečiosios šalies arba kitos susijusios šalies ar teritorijos taikomi saugumo standartai, turintys didelį poveikį bendram aviacijos saugumo lygiui Sąjungoje, nebeatitinka Sąjungos bendrųjų pagrindinių standartų, ji nedelsdama apie tai praneša atitinkamoms valstybių narių institucijoms.
                        Jei Komisija turi informacijos apie veiksmus, įskaitant išlyginamąsias priemones, kuriuos vykdant atkurtas trečiosios šalies arba kitos susijusios šalies ar teritorijos taikomų atitinkamų saugumo standartų lygiavertiškumas, ji nedelsdama apie tai praneša atitinkamoms valstybių narių institucijoms.“

                        4.

                        6 skyrius papildomas 6.8.1.6 punktu:

                                    „6.8.1.6.

                                    Jungtinei Didžiosios Britanijos ir Šiaurės Airijos Karalystei pagal ES sutarties 50 straipsnį pateikus pranešimą apie ketinimą išstoti iš Europos Sąjungos, šios valstybės narės suteiktiems ACC3 vežėjo paskyrimams taikomos šios nuostatos:

                                                a)

                                                Atsakomybė už dabartinius paskyrimus pereina atitinkamai Komisijos reglamento (EB) Nr. 748/2009 su pakeitimais, padarytais atsižvelgiant į Jungtinės Karalystės išstojimą iš Sąjungos, priede nurodytos valstybės narės institucijai.

                                                b)

                                                Atsakomybė už Komisijos reglamento (EB) Nr. 748/2009 su pakeitimais priede nenurodytų oro vežėjų paskyrimus ACC3 vežėjais pereina atitinkamai 6.8.1.1 punkto c papunktyje nurodytai institucijai.

                                                c)

                                                A ir b punktuose nurodyta atitinkama valstybės narės institucija gali susitarti su analogiška institucija kitoje valstybėje narėje, kad pastaroji prisiimtų atsakomybę už atitinkamo oro vežėjo paskyrimą ACC3 vežėju. Tokiu atveju atitinkamos valstybės narės nedelsdamos informuoja Komisiją.

                                                d)

                                                Komisija informuoja atitinkamą Jungtinės Karalystės instituciją apie valstybes nares, kurios perima atsakomybę už jos suteiktus ACC3 vežėjo paskyrimus.

                                                e)

                                                Atitinkama Jungtinės Karalystės institucija atitinkamai priimančiosios valstybės narės institucijai pateikia reikalingų dokumentų, kuriais remdamasi ji a punkte nurodytus oro vežėjus paskyrė ACC3 vežėjais, kopijas. Tie dokumentai yra bent išsami patvirtinimo ataskaita, saugumo programa ir, jei taikoma, planas, dėl kurio susitarta su atitinkamu oro vežėju.

                                                f)

                                                Jei įvykdyti e punkte nustatyti reikalavimai, atsakomybė už ACC3 vežėjo paskyrimus pereina Jungtinės Karalystės išstojimo iš Europos Sąjungos dieną.

                                                g)

                                                Oro vežėjų, veikiančių tik Jungtinėje Karalystėje, paskyrimai ACC3 vežėjais panaikinami.

                                                h)

                                                Perduoti ACC3 vežėjo paskyrimai toliau galioja iki jų galiojimo pabaigos, o priimančioji valstybė narė perima šiame reglamente nustatytą atsakomybę ir pareigas.

                                                i)

                                                Komisija sudarys palankesnes sąlygas administraciniam perėjimui, įskaitant ACC3 vežėjo duomenų įvedimą į Sąjungos tiekimo grandinės saugumo duomenų bazę.“

                        5.

                        6 skyrius papildomas 6.8.4.10 punktu:

                                    „6.8.4.10.

                                    Jungtinei Didžiosios Britanijos ir Šiaurės Airijos Karalystei pagal ES sutarties 50 straipsnį pateikus pranešimą apie ketinimą išstoti iš Europos Sąjungos, šios valstybės narės suteiktiems RA3 subjekto ir KC3 siuntėjo paskyrimams taikomos šios nuostatos:

                                                a)

                                                Atsakomybė už subjekto, kuris yra oro vežėjo filialas arba patronuojamoji bendrovė, arba paties oro vežėjo paskyrimą RA3 subjektu ar KC3 siuntėju pereina atitinkamai šio reglamento 6.8.1.1 punkte nurodytai valstybės narės institucijai.

                                                b)

                                                Atsakomybė už subjekto, kuris nėra tiesiogiai susijęs su oro vežėju, paskyrimą RA3 subjektu ar KC3 siuntėju pereina atitinkamai šio reglamento 6.8.1.1 punkte nurodytai valstybės narės institucijai, kuri yra atsakinga už trečiosios šalies, kurioje RA3 subjektas arba KC3 siuntėjas vykdo veiklą, nacionalinį arba pagrindinį oro vežėją.

                                                c)

                                                Atsakomybė už subjekto, kuris nepatenka į a arba b punkto taikymo sritį, paskyrimą RA3 subjektu ar KC3 siuntėju pereina atitinkamai šio reglamento 6.8.1.1 punkte nurodytai valstybės narės institucijai, kuri yra atsakinga už vieną iš Sąjungos oro vežėjų, vykdančių skrydžius iš oro uosto, kuriame RA3 subjektas arba KC3 siuntėjas vykdo veiklą, arba iš vietovei, kurioje šis subjektas vykdo veiklą, artimiausio oro uosto.

                                                d)

                                                A–c punktuose nurodyta atitinkama valstybės narės institucija gali susitarti su analogiška institucija kitoje valstybėje narėje, kad pastaroji prisiimtų atsakomybę už atitinkamo subjekto arba oro vežėjo paskyrimą RA3 subjektu arba KC3 siuntėju. Tokiu atveju atitinkamos valstybės narės nedelsdamos informuoja Komisiją.

                                                e)

                                                Komisija informuoja atitinkamą Jungtinės Karalystės instituciją apie valstybes nares, kurios perima atsakomybę už jos suteiktus RA3 subjekto ir KC3 siuntėjo paskyrimus.

                                                f)

                                                Atitinkama Jungtinės Karalystės institucija atitinkamai priimančiosios valstybės narės institucijai pateikia reikalingų dokumentų, kuriais remdamasi ji subjektą arba oro vežėją paskyrė RA3 subjektu arba KC3 siuntėju, kopijas. Tie dokumentai yra bent išsami patvirtinimo ataskaita ir atitinkamo subjekto arba oro vežėjo saugumo programa.

                                                g)

                                                Jei įvykdyti f punkte nustatyti reikalavimai, atsakomybė už RA3 subjekto ir KC3 siuntėjo paskyrimus pereina Jungtinės Karalystės išstojimo iš Europos Sąjungos dieną.

                                                h)

                                                Perduoti RA3 subjekto ir KC3 siuntėjo paskyrimai toliau galioja iki galiojimo pabaigos, o priimančioji valstybė narė perima šiame reglamente nustatytą atsakomybę ir pareigas.

                                                i)

                                                Komisija sudarys palankesnes sąlygas administraciniam perėjimui, įskaitant RA3 subjekto ir KC3 siuntėjo duomenų įvedimą į Sąjungos tiekimo grandinės saugumo duomenų bazę.“

                        6.

                        6 skyriaus 6-F priedėlis pakeičiamas taip:
                        „6-F PRIEDĖLIS

                        KROVINIAI IR PAŠTAS
                        6-Fi

                           TREČIOSIOS ŠALYS, TAIP PAT KITOS ŠALYS IR TERITORIJOS, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES TREČIOSIOS DALIES VI ANTRAŠTINĖ DALIS, PRIPAŽINTOS TAIKANČIOMIS SAUGUMO STANDARTUS, LYGIAVERČIUS BENDRIESIEMS PAGRINDINIAMS CIVILINĖS AVIACIJOS SAUGUMO STANDARTAMS

                        Krovinių ir pašto saugumo atžvilgiu pripažįstama, kad šios trečiosios šalys taiko bendriesiems pagrindiniams standartams lygiaverčius civilinės aviacijos saugumo standartus:

                                       Juodkalnija

                                       Jungtinė Didžiosios Britanijos ir Šiaurės Airijos Karalystė

                              Jei Komisija turi informacijos, kad trečiosios šalies arba kitos susijusios šalies ar teritorijos taikomi saugumo standartai, turintys didelį poveikį bendram aviacijos saugumo lygiui Sąjungoje, nebeatitinka Sąjungos bendrųjų pagrindinių standartų, ji nedelsdama apie tai praneša atitinkamoms valstybių narių institucijoms.
                        Jei Komisija turi informacijos apie veiksmus, įskaitant išlyginamąsias priemones, kuriuos vykdant atkurtas trečiosios šalies arba kitos susijusios šalies ar teritorijos taikomų atitinkamų saugumo standartų lygiavertiškumas, ji nedelsdama apie tai praneša atitinkamoms valstybių narių institucijoms.
                        6-Fii

                           TREČIOSIOS ŠALYS, TAIP PAT KITOS ŠALYS IR TERITORIJOS, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES TREČIOSIOS DALIES VI ANTRAŠTINĖ DALIS IR KURIOMS NEBŪTINAS ACC3 VEŽĖJO PASKYRIMAS, IŠVARDYTOS KOMISIJOS ĮGYVENDINIMO SPRENDIME C(2015) 8005

                        6-Fiii

                           TREČIŲJŲ ŠALIŲ, TAIP PAT KITŲ ŠALIŲ IR TERITORIJŲ, KURIOMS PAGAL SUTARTIES DĖL EUROPOS SĄJUNGOS VEIKIMO 355 STRAIPSNĮ NETAIKOMA TOS SUTARTIES TREČIOSIOS DALIES VI ANTRAŠTINĖ DALIS, TVIRTINIMO VEIKLA, PRIPAŽĮSTAMA LYGIAVERTE ES AVIACIJOS SAUGUMO TVIRTINIMUI

                        Priimtų nuostatų dar nėra.“

                        7.

                        11 skyrius papildomas 11.6.3.9–11.6.3.10 punktais:

                                    „11.6.3.9.

                                    Nuo Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos dienos pagal ES sutarties 50 straipsnį taikomos toliau išdėstytos nuostatos dėl šios valstybės narės patvirtintų ES aviacijos saugumo tikrintojų, kuriems pavesta atlikti oro vežėjų, veiklos vykdytojų ir subjektų, siekiančių gauti atitinkamai ACC3 vežėjo, RA3 subjekto ir KC3 siuntėjo paskyrimą, tikrinimą:

                                                a)

                                                Sąjungoje jie nebepripažįstami;

                                                b)

                                                iki Jungtinės Karalystės išstojimo iš Sąjungos dienos atliktas ES aviacijos saugumo patikrinimas, įskaitant iki tos dienos pateiktas ES patikrinimo ataskaitas, oro vežėjų, veiklos vykdytojų ir subjektų, kurių tikrinimą jie atliko, paskyrimo tikslais galioja toliau.

                                    11.6.3.10.

                                    Pirmesniame punkte nurodyti fiziniai asmenys ir subjektai gali prašyti atitinkamos valstybės narės institucijos juos patvirtinti ES aviacijos saugumo tikrintojais. Tvirtinančioji valstybė narė:

                                                a)

                                                paprašo atitinkamos Jungtinės Karalystės institucijos pateikti reikalingus dokumentus, kuriais remiantis fizinis arba juridinis asmuo buvo patvirtintas ES aviacijos saugumo tikrintoju;

                                                b)

                                                patikrina, ar pareiškėjas atitinka šiame skyriuje nustatytus Sąjungos reikalavimus. Jei atitinkama institucija įsitikina, kad jis atitinka reikalavimus, ji gali fizinį arba juridinį asmenį patvirtinti ES aviacijos saugumo tikrintoju ne ilgesniam laikui nei tas, kuriam jį buvo patvirtinusi atitinkama Jungtinės Karalystės institucija;

                                                c)

                                                nedelsdama informuoja Komisija, o ši užtikrins, kad ES aviacijos saugumo tikrintojas būtų įtrauktas į Sąjungos tiekimo grandinės saugumo duomenų bazę.“


title: 2019 m. kovo 21 d. Tarybos įgyvendinimo reglamentas (ES) 2019/459, kuriuo įgyvendinamas Reglamentas (ES) Nr. 270/2011 dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte

text:
22.3.2019

                  LT

                  Europos Sąjungos oficialusis leidinys

                  L 80/1

         TARYBOS ĮGYVENDINIMO REGLAMENTAS (ES) 2019/459
         2019 m. kovo 21 d.
         kuriuo įgyvendinamas Reglamentas (ES) Nr. 270/2011 dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. kovo 21 d. Tarybos reglamentą (ES) Nr. 270/2011 dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte (1), ypač į jo 12 straipsnio 4 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2011 m. kovo 21 d. Taryba priėmė Reglamentą (ES) Nr. 270/2011;

                     (2)

                     I priedas turėtų būti papildytas informacija apie teisę į gynybą ir teisę į veiksmingą teisminę apsaugą;

                     (3)

                     todėl Reglamento (ES) Nr. 270/2011 I priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) Nr. 270/2011 I priedas iš dalies keičiamas taip, kaip nustatyta šio reglamento priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 21 d.

                  Tarybos vardu

                  Pirmininkas

               G. CIAMBA

            (1)  OL L 76, 2011 3 22, p. 4.

            PRIEDAS
            Reglamento (ES) Nr. 270/2011 I priedas pakeičiamas taip:

                     „I PRIEDAS
                     A.   2 straipsnio 1 dalyje nurodytų fizinių ir juridinių asmenų, subjektų ir organizacijų sąrašas

                                 Vardas, pavardė
                                 (ir galimi slapyvardžiai)

                                 Tapatybės informacija

                                 Įtraukimo į sąrašą priežastys

                                 1.

                                 Mohamed Hosni Elsayed Mubarak

                                 Buvęs Egipto Arabų Respublikos prezidentas
                                 Gimimo data: 1928 5 4
                                 Lytis: vyras

                                 Asmuo, kuriam Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras arba turto susigrąžinimo procesą, teismui priėmus galutinį sprendimą dėl valstybės lėšų pasisavinimo.

                                 2.

                                 Suzanne Saleh Thabet

                                 Buvusio Egipto Arabų Respublikos prezidento Mohamed Hosni Elsayed Mubarak sutuoktinė
                                 Gimimo data: 1941 2 28
                                 Lytis: moteris

                                 Susijusi su Mohamed Hosni Elsayed Mubarak, kurio atžvilgiu Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras arba turto susigrąžinimo procesą, teismui priėmus galutinį sprendimą dėl valstybės lėšų pasisavinimo.

                                 3.

                                 Alaa Mohamed Hosni Elsayed Mubarak

                                 Buvusio Egipto Arabų Respublikos prezidento Mohamed Hosni Elsayed Mubarak sūnus
                                 Gimimo data: 1960 11 26
                                 Lytis: vyras

                                 Asmuo, kuriam Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras. arba turto susigrąžinimo procesą, teismui priėmus galutinį sprendimą dėl valstybės lėšų pasisavinimo.

                                 4.

                                 Heidy Mahmoud Magdy Hussein Rasekh

                                 Buvusio Egipto Arabų Respublikos prezidento sūnaus Alaa Mohamed Elsayed Mubarak sutuoktinė
                                 Gimimo data: 1971 10 5
                                 Lytis: moteris

                                 Asmuo, kurio atžvilgiu Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras arba turto susigrąžinimo procesą, teismui priėmus galutinį sprendimą dėl valstybės lėšų pasisavinimo; taip pat šis asmuo susijęs su Alaa Mohamed Hosni Elsayed Mubarak.

                                 5.

                                 Gamal Mohamed Hosni Elsayed Mubarak

                                 Buvusio Egipto Arabų Respublikos prezidento Mohamed Hosni Elsayed Mubarak sūnus
                                 Gimimo data: 1963 12 28
                                 Lytis: vyras

                                 Asmuo, kuriam Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras arba turto susigrąžinimo procesą, teismui priėmus galutinį sprendimą dėl valstybės lėšų pasisavinimo.

                                 6.

                                 Khadiga Mahmoud El Gammal

                                 Buvusio Egipto Arabų Respublikos prezidento sūnaus Gamal Mahamed Hosni Elsayed Mubarak sutuoktinė
                                 Gimimo data: 1982 10 13
                                 Lytis: moteris

                                 Asmuo, kurio atžvilgiu Egipto valdžios institucijos Jungtinių Tautų konvencija prieš korupciją, taiko teismines procedūras arba turto susigrąžinimo procesą, teismui priėmus galutinį sprendimą dėl valstybės lėšų pasisavinimo; taip pat šis asmuo susijęs su Gamal Mohamed Hosni Elsayed Mubarak.

                                 15.

                                 Mohamed Zohir Mohamed Wahed Garrana

                                 Buvęs turizmo ministras
                                 Gimimo data: 1959 2 20
                                 Lytis: vyras

                                 Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą.

                                 18.

                                 Habib Ibrahim Habib Eladli

                                 Buvęs vidaus reikalų ministras
                                 Gimimo data: 1938 3 1
                                 Lytis: vyras

                                 Šiam asmeniui Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras už valstybės lėšų pasisavinimą.

                                 19.

                                 Elham Sayed Salem Sharshar

                                 Habib Ibrahim Eladli sutuoktinė
                                 Gimimo data: 1963 1 23
                                 Lytis: moteris

                                 Asmuo, kurio atžvilgiu, remiantis Jungtinių Tautų konvencija prieš korupciją, taikomos teisminės procedūros dėl valstybės lėšų pasisavinimo; taip pat šis asmuo susijęs su Habib Ibrahim Eladli.

                           B.   Teisė į gynybą ir teisė į veiksmingą teisminę apsaugą pagal Egipto teisę:
                     Teisė į gynybą ir teisė į veiksmingą teisminę apsaugą
                     Iš Egipto Konstitucijos 54, 97 ir 98 straipsnių; Egipto baudžiamojo proceso akto 77, 78, 124, 199, 214, 271, 272 bei 277 straipsnių ir Egipto advokatūros akto (1983 m. Įstatymas Nr. 17) 93 ir 94 straipsnių matyti, kad pagal Egipto teisę užtikrinamos šios teisės:

                                 —

                                 bet kuriam asmeniui, įtariamam arba kaltinamam nusikalstama veika:

                                             1.

                                             teisė į bet kurio akto ar administracinio sprendimo teisminę peržiūrą;

                                             2.

                                             teisė apsiginti pačiam ar naudojantis savo paties pasirinkta teisine pagalba arba, jei jis neturi pakankamai lėšų sumokėti už teisinę pagalbą ir kai tai būtina teisingumo interesams apsaugoti, teisė gauti ją nemokamai;

                                 —

                                 bet kuriam asmeniui, kaltinamam nusikalstama veika:

                                             1.

                                             teisė būti skubiai ir išsamiai jam suprantama kalba informuotam apie jam pateikiamo kaltinimo pobūdį ir priežastį;

                                             2.

                                             teisė turėti pakankamai laiko ir galimybių pasirengti savo gynybai;

                                             3.

                                             teisė pačiam apklausti kaltinimo liudytojus arba turėti galimybę, kad tie liudytojai būtų apklausti, ir kad gynybos liudytojai būtų iškviesti ir apklausti tokiomis pat sąlygomis, kokios taikomos kaltinimo liudytojams;

                                             4.

                                             teisė nemokamai naudotis vertėjo žodžiu paslaugomis, jeigu jis nesupranta teismo procese vartojamos kalbos ar ja nekalba.

                           Teisės į gynybą ir teisės į veiksmingą teisminę apsaugą taikymas
                     1.   Mohamed Hosni Elsayed Mubarak
                     Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta M. Mubarak teisė į gynybą ir teisė į veiksmingą teisminę apsaugą. Tai visų pirma įrodo toliau išvardyti faktai.
                     Pirmoji byla
                     2013 m. birželio 27 d. M. Mubarak ir kiti du asmenys buvo apkaltinti viešųjų lėšų pasisavinimu, o 2013 m. lapkričio 17 d. Kairo baudžiamajame teisme buvo pradėtas teismo procesas. 2014 m. gegužės 21 d. šis teismas priėmė apkaltinamąjį nuosprendį visiems trims kaltinamiesiems. Kaltinamieji šį teismo sprendimą apskundė Kasaciniam teismui. 2015 m. sausio 13 d. Kasacinis teismas nuosprendį panaikino ir nurodė atlikti pakartotinį bylos nagrinėjimą. Pakartotinio bylos nagrinėjimo metu, 2015 m. balandžio 4 d. ir 29 d., bylos šalys pateikė žodinius ir rašytinius pareiškimus. 2015 m. gegužės 9 d. Kairo baudžiamasis teismas priėmė apkaltinamąjį nuosprendį kaltinamiesiems, nurodė grąžinti pasisavintas lėšas ir sumokėti baudą. 2015 m. gegužės 24 d. buvo pateiktas apeliacinis skundas Kasaciniam teismui. 2016 m. sausio 9 d. Kasacinis teismas patvirtino apkaltinamuosius nuosprendžius. 2016 m. kovo 8 d. kaltinamieji pasiekė susitarimą 2015 m. Ministro Pirmininko potvarkiu Nr. 2873 įsteigtame Ekspertų komitete. 2016 m. kovo 9 d. tą susitarimą patvirtino Ministrų kabinetas. Tas susitarimas nebuvo pateiktas Kasaciniam teismui, kad jį galutinai patvirtintų generalinis prokuroras, nes Ekspertų komitetas nebuvo kompetentingas komitetas. Kaltinamieji gali pateikti prašymą dėl susitarimo Nacionaliniam užsienyje esančio turto susigrąžinimo komitetui, kuris yra kompetentingas komitetas.
                     Antroji byla
                     Tebevyksta tyrimas, susijęs su viešųjų lėšų arba turto pasisavinimo faktais. Taryba nerado jokių požymių, kad nebuvo gerbiama M. Mubarak teisė į gynybą arba teisė į veiksmingą teisminę apsaugą.
                     3.   Alaa Mohamed Hosni Elsayed Mubarak
                     Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta Alaa Mubarak teisė į gynybą ir teisė į veiksmingą teisminę apsaugą. Tai visų pirma įrodo toliau išvardyti faktai.
                     Nutarimas dėl įšaldymo
                     2011 m. vasario 28 d. generalinis prokuroras pagal Egipto baudžiamojo proceso akto 208a straipsnio a punktą priėmė nutarimą, kuriuo Alaa Mubarak ir kitiems asmenims nustatytas draudimas disponuoti jų turtu ir lėšomis; šiuo punktu generaliniam prokurorui leidžiama uždrausti kaltinamajam, jo žmonai ir vaikams disponuoti jų turtu, jeigu yra įtarimų, kad toks turtas yra neteisėtai įgytas dėl to kaltinamojo įvykdytų nusikaltimų. 2011 m. kovo 8 d. draudžiamąjį nutarimą patvirtino kompetentingas baudžiamasis teismas. Vadovaujantis Egipto Arabų Respublikos įstatymais, kaltinamieji turi teisę teismo nutartį dėl draudžiamojo nutarimo apskųsti tame pačiame teisme. 2011 m. kovo 8 d. nutarties Alaa Mubarak neapskundė.
                     Pirmoji byla
                     2012 m. gegužės 30 d. kaltinamojo ir kito asmens byla buvo perduota baudžiamajam teismui (Kairo baudžiamajam teismui). 2013 m. birželio 6 d. teismas grąžino bylą prokuratūrai tolesniam tyrimui. Baigus tyrimą byla vėl buvo grąžinta teismui. 2018 m. rugsėjo 15 d. Kairo baudžiamasis teismas priėmė sprendimą, kuriuo: i) paprašė savo paskirto ekspertų komiteto papildyti 2018 m. liepos mėn. teismui pateiktą ekspertų ataskaitą, ii) nurodė suimti kaltinamuosius ir iii) paprašė galimo taikinimo tikslais perduoti kaltinamųjų bylą Nacionaliniam užsienyje esančio turto susigrąžinimo komitetui. Kaltinamieji sėkmingai apskundė suėmimo orderį ir po to, kai buvo pateiktas prašymas dėl teisėjų kolegijos nušalinimo, byla buvo perduota kitos apygardos baudžiamajam teismui nagrinėti iš esmės.
                     Antroji byla
                     2013 m. birželio 27 d. Alaa Mubarak ir kiti du asmenys buvo apkaltinti viešųjų lėšų pasisavinimu, o 2013 m. lapkričio 17 d. Kairo baudžiamajame teisme buvo pradėtas teismo procesas. 2014 m. gegužės 21 d. šis teismas priėmė apkaltinamąjį nuosprendį visiems trims kaltinamiesiems. Kaltinamieji šį teismo sprendimą apskundė Kasaciniam teismui. 2015 m. sausio 13 d. Kasacinis teismas nuosprendį panaikino ir nurodė atlikti pakartotinį bylos nagrinėjimą. Pakartotinio bylos nagrinėjimo metu, 2015 m. balandžio 4 d. ir 29 d., bylos šalys pateikė žodinius ir rašytinius pareiškimus.
                     2015 m. gegužės 9 d. Kairo baudžiamasis teismas priėmė apkaltinamąjį nuosprendį kaltinamiesiems, nurodė grąžinti pasisavintas lėšas ir sumokėti baudą. 2015 m. gegužės 24 d. buvo pateiktas apeliacinis skundas Kasaciniam teismui. 2016 m. sausio 9 d. Kasacinis teismas patvirtino apkaltinamuosius nuosprendžius. 2016 m. kovo 8 d. kaltinamieji pasiekė susitarimą 2015 m. Ministro Pirmininko potvarkiu Nr. 2873 įsteigtame Ekspertų komitete. 2016 m. kovo 9 d. šį susitarimą patvirtino Ministrų kabinetas. Šis susitarimas nebuvo pateiktas Kasaciniam teismui, kad jį galutinai patvirtintų generalinis prokuroras, nes Ekspertų komitetas nebuvo kompetentingas komitetas. Kaltinamieji gali pateikti prašymą dėl susitarimo Nacionaliniam užsienyje esančio turto susigrąžinimo komitetui, kuris yra kompetentingas komitetas.
                     Trečioji byla
                     Tebevyksta tyrimas, susijęs su viešųjų lėšų arba turto pasisavinimo faktais. Taryba nerado jokių požymių, kad nebuvo gerbiama Alaa Mubarak teisė į gynybą arba teisė į veiksmingą teisminę apsaugą.
                     4.   Heidy Mahmoud Magdy Hussein Rasekh
                     Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta H. Rasekh teisė į gynybą ir teisė į veiksmingą teisminę apsaugą. Tai visų pirma įrodo toliau išvardyti faktai.
                     Nutarimas įšaldyti
                     2011 m. vasario 28 d. generalinis prokuroras pagal Egipto baudžiamojo proceso akto 208a straipsnio a punktą priėmė nutarimą, kuriuo H. Rasekh ir kitiems asmenims nustatytas draudimas disponuoti jų turtu ir lėšomis; šiuo punktu generaliniam prokurorui leidžiama uždrausti kaltinamajam, jo žmonai ir vaikams disponuoti jų turtu, jeigu yra įtarimų, kad toks turtas yra neteisėtai įgytas dėl to kaltinamojo įvykdytų nusikaltimų. 2011 m. kovo 8 d. draudžiamąjį nutarimą patvirtino kompetentingas baudžiamasis teismas. Vadovaujantis Egipto Arabų Respublikos įstatymais, kaltinamieji turi teisę teismo nutartį dėl draudžiamojo nutarimo apskųsti tame pačiame teisme. 2011 m. kovo 8 d. nutarties H. Rasekh neapskundė.
                     Byla
                     Tebevyksta tyrimas, susijęs su viešųjų lėšų arba turto pasisavinimo faktais. Taryba nerado jokių požymių, kad nebuvo gerbiama H. Rasekh teisė į gynybą arba teisė į veiksmingą teisminę apsaugą.
                     5.   Gamal Mohamed Hosni Elsayed Mubarak
                     Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta G. Mubarak teisė į gynybą ir teisė į veiksmingą teisminę apsaugą. Tai visų pirma įrodo toliau išvardyti faktai.
                     Nutarimas dėl įšaldymo
                     2011 m. vasario 28 d. generalinis prokuroras pagal Egipto baudžiamojo proceso akto 208a straipsnio a punktą priėmė nutarimą, kuriuo G. Mubarak ir kitiems asmenims nustatytas draudimas disponuoti jų turtu ir lėšomis; šiuo punktu generaliniam prokurorui leidžiama uždrausti kaltinamajam, jo žmonai ir vaikams disponuoti jų turtu, jeigu yra įtarimų, kad toks turtas yra neteisėtai įgytas dėl to kaltinamojo įvykdytų nusikaltimų. 2011 m. kovo 8 d. draudžiamąjį nutarimą patvirtino kompetentingas baudžiamasis teismas. Vadovaujantis Egipto Arabų Respublikos įstatymais, kaltinamieji turi teisę teismo nutartį dėl draudžiamojo nutarimo apskųsti tame pačiame teisme. 2011 m. kovo 8 d. nutarties G. Mubarak neapskundė.
                     Pirmoji byla
                     G. Mubarak ir kito asmens byla teismui (Kairo baudžiamasis teismas) nagrinėti buvo perduota 2012 m. gegužės 30 d.2013 m. birželio 6 d. teismas grąžino bylą prokuratūrai tolesniam tyrimui. Baigus tyrimą byla vėl buvo grąžinta teismui. 2018 m. rugsėjo 15 d. Kairo baudžiamasis teismas priėmė sprendimą, kuriuo: i) paprašė savo paskirto ekspertų komiteto papildyti 2018 m. liepos mėn. teismui pateiktą ekspertų ataskaitą, ii) nurodė suimti kaltinamuosius ir iii) paprašė galimo taikinimo tikslais perduoti kaltinamųjų bylą Nacionaliniam užsienyje esančio turto susigrąžinimo komitetui. Kaltinamieji sėkmingai apskundė suėmimo orderį ir po to, kai buvo pateiktas prašymas dėl teisėjų kolegijos nušalinimo, byla buvo perduota kitos apygardos baudžiamajam teismui nagrinėti iš esmės.
                     Antroji byla
                     2013 m. birželio 27 d. G. Mubarak ir kiti du asmenys buvo apkaltinti viešųjų lėšų pasisavinimu, o 2013 m. lapkričio 17 d. Kairo baudžiamajame teisme buvo pradėtas teismo procesas. 2014 m. gegužės 21 d. šis teismas priėmė apkaltinamąjį nuosprendį visiems trims kaltinamiesiems. Kaltinamieji šį teismo sprendimą apskundė Kasaciniam teismui. 2015 m. sausio 13 d. Kasacinis teismas nuosprendį panaikino ir nurodė atlikti pakartotinį bylos nagrinėjimą. Pakartotinio bylos nagrinėjimo metu, 2015 m. balandžio 4 d. ir 29 d., bylos šalys pateikė žodinius ir rašytinius pareiškimus. 2015 m. gegužės 9 d. Kairo baudžiamasis teismas priėmė apkaltinamąjį nuosprendį kaltinamiesiems, nurodė grąžinti pasisavintas lėšas ir sumokėti baudą. 2015 m. gegužės 24 d. buvo pateiktas apeliacinis skundas Kasaciniam teismui. 2016 m. sausio 9 d. Kasacinis teismas patvirtino apkaltinamuosius nuosprendžius. 2016 m. kovo 8 d. kaltinamieji pasiekė susitarimą 2015 m. Ministro Pirmininko potvarkiu Nr. 2873 įsteigtame Ekspertų komitete. 2016 m. kovo 9 d. tą susitarimą patvirtino Ministrų kabinetas. Tas susitarimas nebuvo pateiktas Kasaciniam teismui, kad jį galutinai patvirtintų generalinis prokuroras, nes Ekspertų komitetas nebuvo kompetentingas komitetas. Atsakovai gali pateikti prašymą dėl susitarimo Nacionaliniam užsienyje esančio turto susigrąžinimo komitetui, kuris yra kompetentingas komitetas.
                     Trečioji byla
                     Tebevyksta tyrimas, susijęs su viešųjų lėšų arba turto pasisavinimo faktais. Tyrimo proceso metu Gamal Mubarak buvo apklaustas. Taryba nerado jokių požymių, kad nebuvo gerbiama Gamal Mubarak teisė į gynybą arba teisė į veiksmingą teisminę apsaugą.
                     6.   Khadiga Mahmoud El Gammal
                     Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta El Gammal teisė į gynybą ir teisė į veiksmingą teisminę apsaugą. Tai visų pirma įrodo toliau išvardyti faktai.
                     Nutarimas įšaldyti
                     2011 m. vasario 28 d. generalinis prokuroras pagal Egipto baudžiamojo proceso akto 208a straipsnio a punktą priėmė nutarimą, kuriuo Khadiga El Gammal ir kitiems asmenims nustatytas draudimas disponuoti jų turtu ir lėšomis; šiuo punktu generaliniam prokurorui leidžiama uždrausti kaltinamajam, jo žmonai ir vaikams disponuoti jų turtu, jeigu yra įtarimų, kad toks turtas yra neteisėtai įgytas dėl to kaltinamojo įvykdytų nusikaltimų. 2011 m. kovo 8 d. draudžiamąjį nutarimą patvirtino kompetentingas baudžiamasis teismas. Vadovaujantis Egipto Arabų Respublikos įstatymais, kaltinamieji turi teisę teismo nutartį dėl draudžiamojo nutarimo apskųsti tame pačiame teisme. 2011 m. kovo 8 d. nutarties K. El Gammal neapskundė.
                     Byla
                     Tebevyksta tyrimas, susijęs su viešųjų lėšų arba turto pasisavinimo faktais. Taryba nerado jokių požymių, kad nebuvo gerbiama K. El Gammal teisė į gynybą arba teisė į veiksmingą teisminę apsaugą.
                     15.   Mohamed Zohir Mohamed Wahed Garrana
                     Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta M. Garrana teisė į gynybą ir teisė į veiksmingą teisminę apsaugą. Tai visų pirma įrodo toliau išvardyti faktai.
                     Byla
                     Tebevyksta tyrimas, susijęs su viešųjų lėšų arba turto pasisavinimo faktais. Taryba nerado jokių požymių, kad nebuvo gerbiama M. Garrana teisė į gynybą arba teisė į veiksmingą teisminę apsaugą.
                     18.   Habib Ibrahim Habib Eladli
                     Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta H. Eladli teisė į gynybą ir teisė į veiksmingą teisminę apsaugą. Tai visų pirma įrodo toliau išvardyti faktai.
                     Byla
                     Tyrimą vykdantis teisėjas perdavė H. Eladli bylą kompetentingam baudžiamajam teismui, apkaltinus jį viešųjų lėšų pasisavinimu. 2016 m. vasario 7 d. teismas nusprendė, kad H. Eladli, jo sutuoktinės ir nepilnamečio sūnaus turtas turėtų būti įšaldytas. Vadovaudamasis tuo teismo sprendimu, 2016 m. vasario 10 d. generalinis prokuroras priėmė nutarimą dėl įšaldymo pagal Egipto baudžiamojo proceso akto 208a straipsnio a punktą, kuriuo generaliniam prokurorui leidžiama uždrausti kaltinamajam, jo žmonai ir vaikams disponuoti jų turtu, jeigu yra įtarimų, kad toks turtas yra neteisėtai įgytas dėl to kaltinamojo įvykdytų nusikaltimų. Vadovaujantis Egipto Arabų Respublikos įstatymais, kaltinamieji turi teisę teismo nutartį dėl draudžiamojo nutarimo apskųsti tame pačiame teisme. 2017 m. balandžio 15 d. teismas priėmė apkaltinamąjį nuosprendį kaltinamajam. Kaltinamasis šį teismo sprendimą apskundė Kasaciniam teismui, kuris 2018 m. sausio 11 d. nuosprendį panaikino ir nurodė atlikti pakartotinį bylos nagrinėjimą. Naujasis nagrinėjimas tebevyksta.
                     19.   Elham Sayed Salem Sharshar
                     Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta E. Sharshar teisė į gynybą ir teisė į veiksmingą teisminę apsaugą. Tai visų pirma įrodo toliau išvardyti faktai.
                     Nutarimas dėl įšaldymo
                     Tyrimą vykdantis teisėjas perdavė E. Sharshar vyro bylą kompetentingam baudžiamajam teismui, apkaltinus jį viešųjų lėšų pasisavinimu. 2016 m. vasario 7 d. teismas nusprendė, kad jos vyro, jos pačios ir jų nepilnamečio sūnaus turtas turėtų būti įšaldytas. Vadovaudamasis tuo teismo sprendimu, 2016 m. vasario 10 d. generalinis prokuroras priėmė nutarimą dėl įšaldymo pagal Egipto baudžiamojo proceso akto 208a straipsnio a punktą, kuriuo generaliniam prokurorui leidžiama uždrausti kaltinamajam, jo žmonai ir vaikams disponuoti jų turtu, jeigu yra įtarimų, kad toks turtas yra neteisėtai įgytas dėl to kaltinamojo įvykdytų nusikaltimų. Vadovaujantis Egipto Arabų Respublikos įstatymais, kaltinamieji turi teisę teismo nutartį dėl draudžiamojo nutarimo apskųsti tame pačiame teisme. Teismo nutarties E. Sharshar neapskundė.

               “.


title: 2019 m. kovo 28 d. Komisijos įgyvendinimo reglamentas (ES) 2019/537, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Странджански манов мед“ (Strandzhanski manov med) / „Maнов мед от Странджа“ (Manov med ot Strandzha) (SKVN))

text:
2.4.2019

                  LT

                  Europos Sąjungos oficialusis leidinys

                  L 93/1

         KOMISIJOS ĮGYVENDINIMO REGLAMENTAS (ES) 2019/537
         2019 m. kovo 28 d.
         kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Странджански манов мед“ (Strandzhanski manov med) / „Maнов мед от Странджа“ (Manov med ot Strandzha) (SKVN))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies a punktu, Bulgarijos paraiška įregistruoti pavadinimą „Странджански манов мед“ (Strandzhanski manov med) / „Maнов мед от Странджа“ (Manov med ot Strandzha) paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Странджански манов мед“ (Strandzhanski manov med) / „Maнов мед от Странджа“ (Manov med ot Strandzha) turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Странджански манов мед“ (Strandzhanski manov med) / „Maнов мед от Странджа“ (Manov med ot Strandzha) (SKVN).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.4 klasei „Kiti gyvūniniai produktai (kiaušiniai, medus, įvairūs pieno produktai, išskyrus sviestą, ir kt.)“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 28 d.

                  Komisijos vardu

                  Pirmininko pavedimu

               Phil HOGAN

                  Komisijos narys

            (1)  OL L 343, 2012 12 14, p. 1.

            (2)  OL C 449, 2018 12 13, p. 11.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).